"noma ubani angasebenzisa amazwi akhe kanye nezenzo zakhe ukuze kubonise ubunjalo bakhe. lobu bunjalo bakhe empeleni buyimvelo yakhe. uma ungumuntu okhuluma ngokugwegwesa kakhulu, khona--ke unemvelo engaqondile. uma imvelo yakho inobuqili ngempela, khona--ke indlela owenza ngayo izinto iba nobuqili nobugebengu obukhulu, futhi ubakhohlisa kalula abantu. uma imvelo yakho iyimbi kakhulu, kungenzeka amazwi akho azwakale emnandi ukuwalalela, kodwa izenzo zakho ngeke zifihle ububi bakho. uma imvelo yakho inokuvilapha okukhulu, khona--ke konke okushoyo kuyoba okuhloselwe ukugwema ukusolwa nomthwalo wobuvila nangokuzihudula kwakho, futhi izenzo zakho ziyoba ngezonyawo lonwabu nezokuzihudula, futhi ube kahle kakhulu ekufihleni iqiniso. uma imvelo yakho inozwela kakhulu, khona--ke amazwi akho azoba nokucabangela futhi izenzo zakho ziyovumelana kakhulu neqiniso. uma imvelo yakho inokwethembeka okukhulu, khona--ke amazwi akho kufanele abe qotho futhi indlela owenza ngayo izinto kufanele ibe nokuthobeka, ngaphandle kokwenza inkosi yakho ukuba ingakwethembi. uma imvelo yakho inenkanuko enkulu noma ukuhahela imali, khona--ke inhliziyo yakho iyovama ukugcwaliswa yilezi zinto futhi uyokwenza izinto eziphambukile nezinokungcola ungaqondile okuyokwenza kube nzima ngabantu ukuba bazikhohle futhi ngaphezu kwalokho bayonengwa yizo. njengoba nje ngishilo, uma unemvelo yokukhaphela khona--ke kuyoba nzima ngawe ukuzikhulula kuyo. ningathembeli enhlanhleni yokuthi aninayo imvelo yokukhaphela ngenxa nje yokuthi anizange none muntu. uma kuyilokho enikucabangayo khona--ke ninokuvukela okukhulu. amazwi engiwakhulumile njalo aqondiswe kubo bonke abantu, hhayi nje kumuntu oyedwa noma uhlobo lomuntu. ngenxa nje yokuthi awukangikhapheli mina entweni eyodwa lokhu akusho ukuthi ngeke ungikhaphele ezintweni zonke. abanye abantu balahlekelwa ukuqiniseka ekufuneni iqiniso ngesikhathi seziphazamiso emshadweni wabo. abanye abantu balahlekelwa yisibopho sabo sokwethembeka kimi ngesikhathi sokuwohloka komndeni. abanye abantu bayangishiya ngenxa yokuthi bafuna injabulo nesasasa lesikhashana. abanye abantu bangamane bangene esihosheni esinyama kunokuba baphile ekukhanyeni futhi bathole injabulo yokusebenza komoya ongcwele. abanye abantu abanaki isiqondiso sabangane ngenxa yokuthi bafuna ukwanelisa ukuhahela kwabo umcebo, futhi namanje ngeke bawavume amaphutha abo bese beguquka. abanye abantu baphila isikhashana kuphela ngaphansi kwegama lami ukuze bathole isivikelo sami, ngesikhathi abanye bezinikela kancane kuphela ngenxa yokuthi babambelela ekuphileni nasekwesabeni ukufa. ingabe lokhu kanye nokunye ukuziphatha kabi futhi ngaphezu kwalokho izenzo ezingahlonipheki ukuziphatha nje kwabantu okukade bangikhaphela ekujuleni kwezinhliziyo zabo? yiqiniso, ngiyazi ukuthi ukukhashelwa abantu kwakungahleliwe phambilini, kodwa ukubonakaliswa okwengokwemvelo kwemvelo yabo. akekho umuntu ofuna ukungikhaphela, futhi ngaphezu kwalokho akekho ojabulayo ngenxa ngokwenza okuthile ukuze angikhaphele. ngokuphambeneyo, bayathuthumela ngokwesaba, akunjalo? ngakho ingabe nicabanga ngokuthi ningakukhulula kanjani lokhukukhaphela, nokuthi ningasishintsha kanjani isimo samanje?